રાજ્યની તમામ શાળાઓમાં ૪૨ દિવસના ઉનાળુ વેકેશનની પૂર્ણાહુતિ થતાં હવે આજથી નવા શૈક્ષણિક વર્ષનો પ્રારંભ થઈ ગયો છે. આટલા લાંબા વેકેશન પછી નાના ભુલકાઓને શાળાએ પાછા મોકલવાનું કામ લોઢાનાં ચણા ચાવવા જેટલું અઘરું છે. દોઢ મહિના જેવી રજાઓ માણ્યા બાદ જ્યારે શાળાનું નામ પડે ત્યારે બાળક ચોધાર આંસુએ રડે એ પણ સ્વાભાવિક છે. કારણ કે તેમને તો હજા પણ વેકેશન જ ભોગવવું હોય છે. પરંતુ માતા જ્યારે બાળકને તૈયાર કરીને શાળાએ મૂકવા જાય ત્યારે બાળક જાણે કોઈ જેલમાં જતો હોય તેવું અનુભવતા હોય છે. જાણે હવે તેમનાં સારા દિવસોનો અંત આવી ગયો હોય અને હવે તેમને દરરોજ ભણવું પડશે. આવા જ કેટલાક દ્રશ્યો મહેસાણાની એક શાળામાં જોવા મળ્યા હતાં જેને ફોટોગ્રાફર રોહિત પટેલે ખુબ જ કુશળતાથી પોતાનાં કેમેરામાં ઝડપી લીધા હતાં. જેમાં તમે જોઈ શકો છો કે કેવી રીતે માતા પોતાનાં બાળકને શાળામાં રહેવા માટે મનામણમા કરી રહી છે. શાળાનાં પહેલા જ દિવસે એક બાળક તો ક્લાસરૂમમાં જ પોઢી ગયું હતું. જાણે પોતે આજે પણ પોતાનાં ઘરમાં જ હોય તેવું માનતું હોય. તસ્વીર: રોહિત પટેલ